text: सपा के उत्तर प्रदेश अध्यक्ष नरेश उत्तम के मुताबिक पार्टी के लोग राज्यभर में 90 जगहों पर, जिनमें जिला मुख्यालय और नगर मुख्यालय भी शामिल है, अंबेडकर जयंती धूमधाम से मनाएंगे। इस अवसर पर सपा सभी लोगों को संविधान निर्माण में अंबेडकर की भूमिका और उनके द्वारा किए गए कार्यों के बारे में भी बताएंगे। एक सवाल के जवाब में नरेश उत्तम ने कहा कि यह कार्यक्रम इसलिए नहीं हो रहा है कि सपा-बसपा में दोस्ती हुई है। उन्होंने कहा, “सपा हमेशा से अंबेडकर, राममनोहर लोहिया, जय प्रकाश नारायण और अन्य महापुरुषों का सम्मान करती रही है। मुलायम सिंह यादव की सरकार में भी ग्राम विकास योजनाओं का नाम डॉ. अंबेडकर के नाम पर रखा गया था।”